**Închide ochii**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu este bine să m-apropii

de mijlocul fierbinte al femeii

o pot privi oricând

prin gaura cheii

cum își dezbracă noaptea de pe umeri

de pe coapse

cum se întinde pe smochine arse

închide ochii și atinge

această buză

care-ți vorbește despre lumina

indecentă și difuză

închide ochii, cititorule,

nu te sfii

dar când înghiți în sec

mai bine nu clipi

5 noiembrie 2018 – 13 ianuarie 2019, Constanța